கேள்வி: அந்தோணி கெவின் மொரைஸ் - இறப்பு பற்றி தகவல் சொல்.
பதில்: அந்தோணி கெவின் மொரைஸ், கடைசியாக 4 செப்டம்பர் 2015 அன்று, கோலாலம்பூர் சிகாம்புட்டில் உள்ள மெனாரா டூத்தா அடுக்குமாடி தளவீட்டை விட்டு, புத்ராஜெயாவில் உள்ள அரசு சட்டத் தலைமை அலுவலகத்திற்குப் பணிபுரியச் சென்றார். அதன் பின்னர் அவர் காணப்படவில்லை. அவர் கைசியாக மலேசியா போக்குவரத்துப் பதிவெண்கள் WA6264Q உரிமத் தகடு கொண்ட புரோட்டான் பெர்டானா வாகனத்தை ஓட்டிச் சென்றார். அடுத்த நாள் அந்தோணி கெவின் மொரைஸ் காணாமல் போனோர் என அவரின் தம்பி காவல் நிலையத்தில் முறையீடு செய்தார். இதற்கு முன்னதாக, பேராக், ஊத்தான் மெலிந்தாங், கம்போங் சுங்கை சாமாக் செம்பனைத் தோட்டத்தில், அவருக்குச் சொந்தமான மகிழுந்து போன்ற அமைப்பைக் கொண்ட ஒரு மகிழுந்து வாகனம் கண்டுபிடிக்கப்பட்டது.
கேள்வி: அந்தோணி கெவின் மொரைஸ் - கடத்தல் என்பது என்ன?
பதில்: தி சைனா பிரஸ் ''(China Press)'' எனும் மலேசிய சீன செய்தித்தாள், கெவின் மொரைஸ், டூத்தா மாஸ் ராயா சாலையில் ''(Jalan Dutamas Raya)'' உள்ள அவரின் வீட்டில் இருந்து ஒரு கிலோமீட்டர் தொலைவில் கடத்தப் பட்டதாக செய்தி வெளியிட்டது.[http://www.freemalaysiatoday.com/category/bahasa/2015/09/19/pembunuhan-kevin-morais-masyarakat-turut-bersalah/ Pembunuhan Kevin Morais: Masyarakat turut bersalah] ''Free Malaysia Today'' (19 September 2015). Dicapai pada 1 Oktober 2015. செப்டம்பர் 4 ஆம் தேதி, கெவின் மொரைஸ், புத்ராஜெயாவிற்கு வேலைக்குச் சென்றபோது, ​​நான்கு கடத்தல்காரர்கள் வேண்டுமென்றே கெவின் மொரைஸின் காரை மோதி உள்ளார்கள். கெவின் மொரைஸ் தன் வாகனத்தின் நிலையைச் சரிபார்க்க காரில் இருந்து இறங்கிய போது, கடத்தல்காரர்கள் அவரைக் கடத்தினார்கள். சாலைப் போக்குவரத்து நெரிசலில் இந்த நிகழ்ச்சி நடந்ததால், போக்குவரத்து நெரிசலில் சிக்கித் தவித்தவர்கள் இந்த நிகழ்ச்சியை நேரில் பார்த்துள்ளனர்.